Fleischer’s Hotel

Fleischer's Hotel er et hotell på Vossevangen i Voss kommune i Hordaland, det ligger ved E16, like ved Voss stasjon. Hotellet ble grunnlagt i 1864.

Historikk

Grunnleggeren var Fredrik Lyth Ørum Fleischer (1834–1906) etter at familien hans solgte den familieeide Voss kirke til kommunen.

Hotellet ble utvidet i 1888 etter tegninger av arkitekt Peter Andreas Blix. Bare 13 dager etter nyåpningen brant hotellet, men ble bygget opp igjen i 1889 og nå med tårn i sveitserstil, spir og balkonger.

Kjente personer som har besøkt hoteller er Kong Oscar II (som kronprins) i 1872, den britiske kongen Edvard (som prins av Wales) i 1885 og Keiser Wilhelm II av Tyskland flere ganger mellom 1890 og 1896. Kong Chulalongkorn av Siam bodde på hotellet under sitt norgesbesøk sommeren 1907. Kong Haakon besøkte også hotellet flere ganger mellom 1908 og 1924.

Hotellet var beslaglagt av tyske okkupasjonsmyndigheter under andre verdenskrig.

I den senere tid har hotellet gjennomgått omfattende restaureringer. Natt til 24. september 2008 brant deler av hotellet etter at det hadde tatt fyr i en frityrgryte på kjøkkenet.

Eksterne lenker
 
 Hjemmeside
 Reddet historisk hotell, Aftenposten 24. september 2008

Hoteller i Vestland
Samferdsel i Voss
Voss' historie
Selskaper etablert i 1864
De Historiske Hotel og Spisesteder
Bygninger tegnet av Peter Andreas Blix
1864 i Norge
Byggverk i Voss
Næringsliv i Voss